ඒකනායක ගුරු පියාණන්ගේ මඟ පෙන්වීම යටතේ සිය පළමු කෙටිකතා සංග්‍රහය වන ‘රතු කුකුළාගේ මරණය’ එළි දක්වයි.එතැනින් නොනවතින වික්‍රමරත්න ‘වී මිදුලට සඳ ඇවිදින්’ නවකතාවත්, ‘නාඹිරිත්තා මල්’ හා අලුත්ම කෙටි කතා සංග්‍රහය වූ ‘රතු අහස ලස්සනයි’ නිර්මාණ මඟින් පාඨකයන් අතරට පැමිණෙයි.මේ වන විට ඔහු ස්වාධීන සාහිත්‍ය උළෙලේදී ඉදිරිපත් කළ ‘රතු කුකුළාගේ මරණය’ කෙටිකතාව සඳහාත්, මහගමසේකර පදනමෙන් පැවැත් වූ සාහිත්‍ය උළෙලේදී ‘කලලයක් කතා කරයි’ කෙටිකතාව වෙනුවෙන් පළමු ස්ථානයත් හිමිකර ගෙන තිබේ.‘මේ අහස වගේ’ හා ‘පිපුණා රතු ගිනිදැල්’ යන ගීත සඳහා අසන්නන්ගේ යහපත් ප්‍රතිචාර හිමි වූ ඔහු ගුවන් විදුලි සංස්ථාවේ බී ශ්‍රේණියේ ගායකයකු වෙයි.